NaiveNeuron/SloPal huggingface dataset:
Blanár, Juraj, podpredseda NR SR (2021-03-31):
Otvorím ako, ďakujem, otvorím. Nech sa páči, pani predkladateľka, zaujmite svoje miesto. Avšak ešte pred tým udeľujem slovo spravodajcovi Radovanovi Kazdovi z výboru pre hospodárske záležitosti, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči, pán spravodajca, máte slovo.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 146 poslancov, za 114, zdržalo sa 32 poslancov. Konštatujem, že sme schválili vládny návrh novely zákona č. 417/2013 o pomoci v hmotnej núdzi. Pokračujeme v hlasovaní o bode 21 schváleného programu, ktorým je druhé čítanie o návrhu skupiny poslancov na vydanie zákona o poskytnutí pomoci v poľnohospodárskej prvovýrobe (tlač 1218). Spoločným spravodajcom je člen výboru pre pôdohospodárstvo a životné prostredie poslanec Kvorka. Prosím ho, aby uvádzal hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona o poskytnutí pomoci v poľnohospodárskej prvovýrobe , tlač 1218.)
Bublavý, Dušan, poslanec NR SR (2015-11-19):
Pán kolega Brocka, vy sám dobre viete, že je to jeden z najlepších rozpočtov, aké kedy Slovensko malo. Vy sám dobre viete, že je to jeden z najlepších rozpočtov v Európe alebo v Európskej únii. Kritika pána ministra od vás na jeho odpoveď v hodine otázok nie je adekvátna, tak ako aj otázka na pána ministra, ktorá bola ponižujúca a urážajúca, pán kolega Brocka. Pán minister vám odpovedal veľmi inteligentne, ale vám to nestačilo. Opäť v doplňujúcej otázke ste ho urazili. Skúste sa zamyslieť, či to bolo po kresťansky od vás.
Paška, Pavol, predseda NR SR (2013-12-05):
(Hlasovanie.) 127 prítomných, 73 za, 1 proti, 53 sa zdržalo. Návrh sme schválili.
Heger, Eduard, poslanec NR SR (2017-04-07):
Ďakujem. Pán minister, vy ste použili taký argument, že ak by sme trestali Čistý deň, respektíve ak by sme potom trestali ďalej, ak by sme potrestali Čistý deň a ďalej by sme trestali takto aj ďalšie resocializačné zariadenia, tak kde by sme vlastne tie deti resocializovali. Ja neviem, ale chápem to správne, že znamená to, že je lepšie resocializovať deti zle ako vôbec? Ďalej by som vás chcel poprosiť, my sa tu rozprávame o obetiach. Tie výpovede, sme ich počúvali a naozaj bolo to náročné počúvať, pretože to sú ťažké veci. To si ani nechceme ako rodičia predstaviť, že by sa niečo dialo také našim deťom. A ja vás chcem poprosiť ako takú otázku, že naozaj úprimne považujete tieto odpovede alebo tieto výpovede za vymyslené? Je, ako, ja nemám ďalších slov, že viete, my sa tu bavíme o odvolávaní vás a chceli sme počuť vašu výpoveď, aby ste nás, mohli povedať, že nie je tak, viete čo, mýlite sa. A bavíme sa naozaj o kauze Čistý deň a chceme počuť vaše argumenty, ktoré nám poviete, že nás presvedčíte, ak to teda nie je tak. Ale naozaj spláchnuť tie výpovede hneď zo začiatku? Naozaj, ako úprimne, považujete ich za vymyslené? Ďakujem.
Pročko, Jozef, poslanec NR SR (2021-07-02):
... na Seycheloch a na Dubaji, krásnu dovolenku. (Povedané súbežne s predsedajúcim.)
Čepček, Martin, poslanec NR SR (2023-03-31):
Ďakujem pekne. Pán kolega, áno, máte pravdu. To, čo ste povedali, že nie pravdu, ale fakty treba hľadať. Ja s tým úplne súhlasím. Ja som reagoval v predchádzajúcej faktickej poznámke na to, že o mne napísali nie fakty, ktoré boli vo všetkých ostatných médiách, ale polopravdy a klamstvá. A toto je problém, keď ideme chrániť novinárov, ktorí píšu takéto bludy. Čo sa týka zákonov, napríklad predložíte zákon, ktorý je trošku kontroverzný, tak o vás píšu všade. Ale akonáhle predložíte zákon, ktorý sa týka veľkej časti obyvateľstva, tak to nikoho z novinárov nezaujíma až tak veľmi, hoci môže byť schválený, hoci môže byť dobrý ten zákon, lebo ho väčšina podporila. Takže treba hľadať, že novinári v poslednej dobe, teraz už menej, ale predtým hľadali hlavne senzácie a to, aká pravda tu bola, to im bolo úplne jedno. A ubezpečujem vás, ja nemám problém s pravdou. Ja som kritický aj sám na seba a to ja si nechám poradiť od kohokoľvek, keď mi niekto povie, že som taký alebo taký. Takže v tomto sa mýlite, ale som rád, že aspoň ten tón váš bol pokojný, kľudný a že ste si s tou, ja neviem, desaťminútovou faktickou povedali to, čo ste chceli. Ďakujem.
Blcháč, Ján, poslanec NR SR (2021-05-03):
Ďakujem pekne za slovo. Vážený pán minister, naozaj my v Liptovskom Mikuláši (neutíchajúci ruch v sále a zaznievanie gongu) a určite aj mnohé samosprávy, alebo väčšina samospráv si ctí životné prostredie a robíme všetko možné preto a veľmi zodpovedne, aby sme každú tú oblasť životného prostredia podchytili a, a chránili. Ja chcem na príklade, to, ako sme sa pripravovali na zber kuchynského odpadu, povedať, že je to proces dlhodobý. V decembri 2019, v novembri 2019 sme predložili žiadosť o nenávratný finančný príspevok a to je skoro milión eur, aby sme našu existujúcu kompostáreň dovybavili zariadením, aby sme tam mohli ten kuchynský odpad umiestňovať a kompostovať ho tak, ako ste povedal, ako v tom Rakúsku. No dostali sme schválený NFP v decembri 2020, teraz máme pred sebou, medzičasom sa aspoň súťažilo, ale ešte to nie je uzavreté, lebo je ešte elektronická aukcia, ale ešte máme pred sebou, teraz očakávame tie kontroly verejného obstarávania, potom dodacie lehoty. A to bol ten dôvod, prečo sme aj my argumentovali pri príprave toho zákona o posunutí termínu, že jednoducho ak to chceme zodpovedne urobiť 1. 7., budeme so škrípajúcimi zubami to robiť. My to robíme, robíme krásne kampane, naši ľudia, zapájajú do toho osobnosti z mesta, okresu, ľudia chápu, čo je komunálny odpad, čo tam patrí, čo tam nepatrí, to je zložité, také jednotlivosti pochopiť, ale aby sme to naozaj zodpovedne seriózne robili, tak ten termín je naozaj šibeničný, uvidíme, hľadáme aj alternatívne riešenie, kým sa toto naše naplní, a máme záujem teda životné prostredie chrániť v každom prípade. Ako všetko, čo robíme, robíme zodpovedne.
Kmec, Peter, poslanec NR SR (2021-04-30):
Ďakujem, pán predsedajúci. Vážený pán minister, držím palce pri nástupe do tejto horúcej stoličky a chcel by som sa v tejto súvislosti spýtať na horúcu tému Sputnik, pretože má to viacero rozmerov. Na kauze Sputnik sa rozpadla predchádzajúca vláda Igora Matoviča. Bol dokonca narušený celospoločenský konsenzus v zahraničnej politike, pretože Igor Matovič nám tu začal vytvárať nejakú os Bratislava – Budapešť – Moskva. Takisto sme sa dozvedeli z existujúcej zverejnenej zmluvy, že nám hrozia významné národohospodárske škody, ak sa nepodarí dotiahnuť dovoz Sputnika na Slovensko, pretože stále nám tieto vakcíny visia na skladoch v Šarišských Michaľanoch, ruská strana si zobrala nejaké dávky na ďalšie posudzovanie. Ten certifikačný proces bol tiež veľmi, veľmi komplikovaný a veľmi chaotický. Takže rád by som počul váš názor na to, kedy sa občania, tí, ktorí budú mať záujem, sa budú môcť začať očkovať touto látkou, pretože stále tu máme skupinu obyvateľstva, ktorá uprednostňuje Sputnik pred ostatnými vakcínami. A potom, ako budete riešiť tieto právne následky tej zmluvy, ktorá bola jednoznačne chaoticky a nevýhodne uzavretá? Ďakujem pekne.
Jurinová, Erika, podpredsedníčka NR SR (2013-09-06):
Pani poslankyňa Mezenská.
Glváč, Martin, podpredseda NR SR (2017-12-08):
Reakcia na faktické poznámky, nech sa páči.
Grendel, Gábor, podpredseda NR SR (2021-01-14):
Ďakujem pekne, pani poslankyňa. Jedna faktická poznámka na vaše vystúpenie od pani poslankyne Hatrákovej. Nech sa páči.
Laššáková, Jana, podpredsedníčka NR SR (2012-06-21):
Pán poslanec Mihál. nech sa páči.
Mezenská, Helena, poslankyňa NR SR (2015-01-27):
Vážení páni, asi ste ma správne nepočúvali. Ja som nehovorila o otvorení možnosti pre pripomienkovacie konanie. Ja som hovorila o zahrnutí neadvokátov, ktorí sa profesionálne venujú ochrane práv ľudí a chodia na súdy, o ich zaangažovaní a zahrnutí do pracovnej rekodifikačnej skupiny. Takže ak by ste ma dobre počúvali, prosím vás pekne, tak by ste asi vedeli rozlíšiť rozdiel medzi tým, aké môže mať očakávania ten, kto predkladá pripomienky k navrhovaným úpravám, a aké je to byť priamo členom diskusie aj tej pracovnej skupiny, ktorá tieto návrhy priamo vytvára. Ja si myslím, že v tom je zásadný rozdiel. Dokonca som o tom presvedčená. A verím, že tento rozdiel viete rozlíšiť aj vy. Ďakujem.
Jurzyca, Eugen, poslanec NR SR (2016-05-24):
Ďakujem pekne. Iba k jednému bodu sa vyjadrím, pán poslanec Blaha, a to k tomu vzťahu silnejšieho a slabšieho psa. Zahraničný obchod takto nefunguje, ako si to predstavujete. Vieme to, odkedy Ricardo prišiel s teóriou a s vysvetlením komparatívnej výhody v ekonómii, z ktorej vyplýva, že aj slabším krajinám sa oplatí obchodovať so silnejšími. Takto svet funguje a štatistiky Slovenskej republiky mimochodom to dokazujú, že sme mali prebytky obchodnej bilancie aj v časoch, keď sme začínali obchodovať s bohatými krajinami. Dôležitá poznámka je to podľa môjho názoru, pretože, pretože vytvára základy toho, ako vnímame svet. Či to je svet silných a slabých psov, alebo je to svet, v ktorom je miesto pre každého. Ďakujem.
P. Paška, predseda NR SR: (2007-10-25):
(Hlasovanie.) 80 prítomných, všetci boli za. Konštatujem, že sme postúpili návrh zákona do tretieho čítania . Otváram rozpravu v treťom čítaní. Neprihlásil sa do nej nik. Končím možnosť prihlásiť sa a uzatváram rozpravu.
Blanár, Juraj, podpredseda NR SR (2021-07-02):
Prezentujte sa a hlasujte o postúpení zákona do tretieho čítania, nech sa páči. (Hlasovanie.) Prítomných 89 poslancov, za 86, proti 2 poslanci, zdržal sa 1, hlasovali všetci. Konštatujem, že sme v treťom čítaní . Otváram rozpravu v treťom čítaní. Kto sa hlási? Konštatujem, že nikto. Uzatváram rozpravu v treťom čítaní. Pán spravodajca, môžete uviesť hlasovanie záverečné.
Hort, Milan, podpredseda NR SR (2010-10-19):
Ďakujem. Faktické poznámky neevidujem, pretože pán poslanec bol posledný prihlásený do rozpravy. Vyhlasujem rozpravu za skončenú. Chcem sa spýtať pani ministerky, či bude reagovať v záverečnom slove. Áno, nech sa páči.
J. Buček, poslanec: (2003-11-04):
Prosím, vážení kolegovia, o podporu tohto môjho pozmeňujúceho návrhu. Ďakujem. Z. Martináková, podpredsedníčka NR SR: Ďakujem, pán poslanec. Ďalej v rozprave vystúpi pán poslanec Baška.
Hraško, Igor, poslanec NR SR (2015-07-01):
Ďakujem pekne. Pán kolega Petrák, vidíte, tu sa priamo ukázalo, s kým rokovať máte ochotu, s kým rokovať nemáte ochotu. Myslím si, že my predkladáme relevantné návrhy aj doplňujúce a pozmeňujúce návrhy. Mnohé z nich sú aj odobrené aj ministrami potom, samozrejme, následne neprejdú. A vidíte, že tu sme sa v určitom zmysle zhodli. Ale ja vám aj poviem, v čom je tá suma tých 5 000 eur aj pre niektoré štátne organizácie dobrá, pretože majú problém s dodržaním termínov, ktoré by si eventuálne zadali s daným dodávateľom, pre ktorého majú určitú vec urobiť. Ja budem možno potom konkrétnejší priamo v rozprave. Ale vidíte, že tú sumu 5 000 sme našli aj my, pretože aj my máme svojich starostov, volajú sa nezávislí a mnohí z nich s nami o tom komunikovali. Čiže to viete, že my preferujeme nezávislosť, aj keď niektorí nezávislí nie sú až tak nezávislí. Ale koniec koncov máme aj my starostov, ktorí s nami o tom komunikovali. A my tiež sme o tomto probléme vedeli. Tak preto sme sa dohodli teda na takejto hranici, ktorá by bola alternatívou zhodnou, na ktorej sme sa zhodli, teda aj s viacerými. A bola by takým kompromisom naozaj, že možno ani nie ešte už tých 10 000, ale tisíc je teda málo, tak tých 5 000 to bola hranica. Koniec koncov ste k tomu zrejme dospeli aj vy nejakým spôsobom. A je to dobré. Len vy ste z toho vylúčili teda tie štátne organizácie, čo je možno niekde na škodu, aj keď možno nie pre všetky. Síce majú na to aparát, ale tam ich brzdí niečo iné. Takže to sa potom pokúsim vysvetliť ja. Možno sme naozaj mali skôr diskutovať a mohli ste sa kľudne obrátiť aj na nás, pretože my ani nehryzieme, ani nič také nerobíme. A už keď tu váš kolega Číž hovorí, aby sme o tom diskutovali, tak my by sme boli radi o tom diskutovali. Mohli ste nás ku tomu prizvať.
Žiga, Peter, podpredseda NR SR (2024-01-16):
Poslanec Pollák.
Figeľ, Ján, podpredseda NR SR (2014-03-18):
Ďakujem pekne. Na vystúpenie pani poslankyne Gibalovej je jedna faktická poznámka. Nech sa páči, Viliam Novotný.
Kollár, Miroslav, poslanec NR SR (2020-07-08):
Vážený pán predseda, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady o prerokovaní návrhu poslanca Jozefa Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka (tlač 107), v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 158 zo 4. júna 2020 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona (tlač 107) schváliť. Pozmeňujúci a doplňujúci návrh uvedený v IV. časti tejto spoločnej správy gestorský výbor odporúča schváliť. Spoločná správa výborov Národnej rady bola schválená uznesením č. 34 zo 7. júla 2020. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predseda, ďakujem, skončil som, otvorte, prosím, rozpravu.
Figeľ, Ján, podpredseda NR SR (2013-10-16):
Ďakujem. Prosím teraz spoločného spravodajcu z výboru pre hospodárske záležitosti poslanca pána Michala Bagačku, aby informoval Národnú radu o výsledkoch rokovania výborov.
Laššáková, Jana, podpredsedníčka NR SR (2015-02-05):
Dávam slovo spravodajcovi, ktorého určil navrhnutá gestorský výbor pre financie a rozpočet poslancovi Pavlovi Zajacovi. Nech sa páči, pán poslanec, máte slovo.
Šimečka, Michal, podpredseda NR SR (2023-12-20):
Ďakujem. Pani poslankyňa Plaváková s doplňujúcou otázkou.
M. Smolková, poslankyňa: (2009-06-24):
Prosím, pán predseda, dajte hlasovať o tomto návrhu.
B. Bugár, podpredseda NR SR: (2004-10-22):
Nech sa páči, pán navrhovateľ, môžete sa vyjadriť k rozprave. B. Opaterný, poslanec: Ďakujem. Dovoľte mi teda niekoľko poznámok. Ja by som pána spravodajcu upozornil na fakt, že ja som nehovoril o tom, že tento návrh podávame preto, aby sa znížili ceny. Veľmi som si dával pozor, aby sme sa prísne pridŕžali logiky ministerstva financií, ktoré pred rokom z dôvodu nenaplnenia štátneho rozpočtu zvýšilo dane, čo teda tiež nie je zrovna trikrát systémové. Keďže teraz je rozpočet vysoko prebytkový, ako som na záver citoval zo správy Daňového riaditeľstva, vychádzam z tej istej logiky a predpokladám, že dane by sa teda  mali znížiť. Samozrejme, hovoril som o tom, a to si nájdete v každej ekonomickej učebnici na prvých stranách, že to bude mať istý efekt, ktorý nevieme vypočítať, aj na ceny pohonných hmôt. Ten vplyv sa, samozrejme, odvíja z tzv. elasticity, čiže pružnosti, dopytu a ponuky. To je ekonomická kategória. Druhá vec. Na cene pohonných hmôt viac ako 50 % tvoria daň zo spotreby, spotrebná daň a daň z pridanej hodnoty, zbytok je hodnota suroviny, nejaká marža predajcu, marža výrobcu a tak ďalej a tak ďalej. A na záver. No čo sa týka vládneho programu, pokiaľ ja si dobre pamätám, vo vládnom programe sa hovorí o tom, že by sa zdaňovanie malo znižovať, nie zvyšovať. A ubezpečujem pána kolegu, ja som bol pri zakladaní Aliancie nového občana, ktorá sa vtedy hlásila k liberálnym pravicovým princípom. Dnes sme v tom, že pán kolega tu obhajuje zvýšené dane, pretože potrebuje peniaze na investičné stimuly, pretože potrebuje dane na dotácie, pretože potrebuje peniaze na štátnu pomoc, všetko veci, ktoré by som očakával od strany skôr sociálnodemokratického charakteru, ak tu nepoviem niečo horšie. A navyše ešte sa vyhráža svojím občanom vyvlastňovaním. To je nehoráznosť, nehoráznosť, nehoráznosť. Ďakujem za pozornosť. (Potlesk.)
Figeľ, Ján, podpredseda NR SR (2015-05-20):
Nechcete reagovať, pán kolega? Dobre. Posledným rečníkom prihláseným, ešte pán spravodajca? Chcete vystúpiť? Dobre rozumiem? Nech sa páči, Boris Susko.
P. Dubravay, poslanec: (2008-12-09):
Pán minister Janušek excelentne a brilantne vysvetlil problém, ktorým sa tu zaoberáme. Samozrejme, že táto schopnosť, brilantnosť i excelentnosť, je vlastná každému členovi SNS, to je jasné, že? (Smiech v sále a potlesk.) Manželka francúzskeho prezidenta povedala, môj manžel má dva mozgy, preto mu to tak dobre myslí. Podľa môjho názoru opozícia má štyri, dva v hornej hlave a dva v spodnej hlavičke. (Smiech v sále.) Ďakujem. (Potlesk.)
Takáč, Richard, poslanec NR SR (2022-04-29):
Ďakujem veľmi pekne za slovo, pán predsedajúci. Všetkým kolegom, ktorí vystúpili v rovnakom duchu ako ja, chcem poďakovať, lebo to vnímajú takisto, ako to vnímam aj ja. Nie sú všetci právnici, ale myslím, že každý z nich si vie s porozumením prečítať to, čo píšu tí odborníci, ako je pán dekan právnickej fakulty, ako sú ďalší vyšetrovatelia, právnici, odborníci, ktorí proste jednoznačne rozbili úplne celé toto uznesenie ako nepodstatné, neodôvodnené, bezpredmetné. A chcel by som reagovať na dvoch koaličných poslancov. Na pána Linharta, ktorý tu síce nie je, ale verím, že nás niekde odniekadiaľ počúva, a dal by som mu za pravdu, že áno, on patrí medzi tých koaličných poslancov, ktorí sa vzopreli niektorým ministrom vládnej koalície a na veľa vecí má veľmi rozumný a taký, by som povedal, správny názor. A súhlasím s ním, že tu vôbec nie je problém a nie je to jediný a nie je to podľa mňa problém, problém Robert Fico. Ten problém tu vytvorila určitá skupina vládnych predstaviteľov, lebo my všetci vieme, že to nie je problém a problém je úplne niekde inde. Problém majú občania, že nemajú, nemajú nízke ceny potravín a tak ďalej. A pán Šefčík. Pán Šefčík, ja som pochopil, vy to chápete, ale vy to nieže nechcete pochopiť, ale vy to nemôžete pochopiť, lebo vy úplne rozprávate dve rozdielne veci. My tu nehovoríme o tom, že niekto chráni Roberta Fica, my hovoríme, však tam prebieha trestné konanie. My hovoríme o tom, že tu politická prokuratúra vrátane výboru, kde sme sa dozvedeli o pani predsedníčke veci, ktoré sme sa dozvedeli... (Prerušenie vystúpenia časomerom.)
Grendel, Gábor, podpredseda NR SR (2020-03-24):
Pani poslankyňa Horváthová.
Hrnčiar, Andrej, podpredseda NR SR (2018-02-09):
Osem faktických poznámok. Pán poslanec Vašečka.
Pčolinský, Peter, podpredseda NR SR (2022-11-10):
Pán poslanec Pročko.
Kleinert, Dana, poslankyňa NR SR (2024-02-07):
Ďakujem. Darinka Luščíková, áno. Ty si nám tu presne ukázala výsledky tvojej 18-ročnej naozaj odbornej praxe, kde jasne sa ukazuje škodlivosť tohto návrhu Trestného zákona. A ja už fakt neviem, že ako to má koalícia pochopiť, že čo sa tu deje a čo, čo zvrhlého tu pripravujú. My sme tu hovorili už o motivácii, sú tu ľudia, ktorí nechceli žiť čestne, tento systém Ficovho, tento Ficov systém im vyhovoval počas tých ostatných troch vlád Roberta Fica, cítili sa v ňom bezpečne, vedeli, že nemusia a nebudú vyšetrovaní, lenže potom sa stala tá vec, že počas ďalšej vlády od roku 2020 sa rozviazali ruky vyšetrovateľom, začali sa tu prípady vyšetrovať a vtedy si napríklad taký pán Tibor Gašpar povedal, že tak toto už teda nie, že teda toto sa mu naozaj už nesmie stať, že nebodaj by sa ráno pudil spotený s tým, že čo sa náhodou udeje, či ho niekto nezavrie alebo čo sa bude diať ďalej, takže táto motivácia je úplne jasná, hej? Že tam, tam je to jasné. Takže ste začali trojročnú naozaj že celkom hnusnú a klamlivú kampaň a teraz ste tu, takže dá sa tomu porozumieť. Ale problém je v tom, že vy, členovia a členky koalície, poslanci a poslankyne, že vy tu chystáte okrem týchto, okrem bezpečia týchto pár ľudí, keby ste to tam aspoň otvorene napísali do toho zákona, že presne pre týchto ľudí to chceme, lebo myslíme si, že tak je to správne, nemusia sa postaviť pred súd a nemusia tam dokazovať svoju nevinu, lebo my si to myslíme, tak by to bolo aspoň férové. Lenže vy do tohto celého chcete zatiahnuť naozaj ľudí z celého Slovenska, tu nastane eldorádo nečestností... (Prerušenie vystúpenia časomerom.)
Štefanec, Ivan, poslanec NR SR (2014-06-06):
Ďakujem pekne, pán predseda. Chcem stiahnuť návrh zákona, ktorý som predložil ja a pán poslanec Novotný na vydanie zákona o zákaze ťažby uránu na území Slovenskej republiky, tlač 993. Dôvodom je, že tento návrh zákona sa nám podarilo presadiť vo vládnom návrhu. Ďakujem.
Hrnčiar, Andrej, podpredseda NR SR (2016-10-19):
Otváram všeobecnú rozpravu. Do rozpravy som dostal jednu písomnú prihlášku. Za klub SaS sa prihlásila pani poslankyňa Kiššová. Nech sa páči, máte slovo.
M. Číž, podpredseda NR SR: (2009-12-01):
(Prestávka.) (Po prestávke.)
Žiga, Peter, podpredseda NR SR (2023-11-28):
Pán poslanec Dostál.
T. Rosová, poslankyňa: (2009-02-10):
Návrh zákona bol poslancom doručený ako parlamentná tlač 922. Predseda Národnej rady Slovenskej republiky zaradil poslanecký návrh zákona na program tejto schôdze v lehote určenej rokovacím poriadkom Národnej rady Slovenskej republiky. Súčasne predseda Národnej rady Slovenskej republiky rozhodnutím č. 939 z 19. januára 2009 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Predseda Národnej rady konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky, odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre vzdelanie, mládež, vedu a šport. Za gestorský výbor navrhujem Výbor Národnej rady Slovenskej republiky pre vzdelanie, mládež, vedu a šport, pričom odporúčam, aby výbory, ktorým bol návrh zákona pridelený, ho prerokovali v lehote do 8. apríla 2009 a gestorský výbor do 14. apríla 2009. Ďakujem, pani predsedajúca. Skončila som svoju spravodajskú informáciu a odporúčam otvoriť rozpravu k návrhu zákona.
M. Košútová, poslankyňa: (2007-09-12):
Zároveň, aby gestorský výbor určil hlasovaním výbor pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú do 15. októbra 2007 a gestorský výbor do 16. októbra 2007. Dajte, prosím, o tomto návrhu hlasovať.
P. Hrušovský, predseda NR SR: (2004-12-14):
Panie poslankyne, páni poslanci, počuli ste výsledok tajnej voľby na člena Rady Slovenskej televízie a kandidáta na vymenovanie za sudcu Ústavného súdu. Ani jedna voľba nebola úspešná, preto pristúpime k opakovanej voľbe kandidáta na vymenovanie za sudcu Ústavného súdu Slovenskej republiky a k opakovanej voľbe člena Rady Slovenskej televízie . Poprosím teraz overovateľov, aby sa ujali svojich funkcií. Chcem informovať, že spôsob opakovanej voľby je ten istý ako pri prvom kole. (Reakcia z pléna.) Prosím? Páni poslanci, prepáčte ešte. Máme lístky? Pani poslankyňa Brestenská, máme lístky? (Odpoveď poslankyne.) (Prestávka.) (Po prestávke.)
Šeliga, Juraj, podpredseda NR SR (2021-04-01):
Ďakujem pekne. Dámy a páni, prosím, aby ste zaujali svoje miesta. Zároveň mi dovoľte privítať pána nového premiéra a predsedu vlády Slovenskej republiky pána Eduarda Hegera. (Dlhotrvajúci potlesk.) Ďakujem veľmi pekne. Pán predseda vlády o pár minút prednesie návrh vlády Slovenskej republiky na vyslovenie súhlasu Národnej rady s núdzovým stavom, ale predtým musíme absolvovať krátku technickú prestávku, aby sa mohlo resetovať hlasovacie zariadenie, keďže nastúpili noví poslanci Národnej rady. Vyhlasujem 10 minút prestávku. Poprosím vás, aby ste všetci vytiahli karty. (Prestávka.) (Po prestávke. Zaznievanie gongu.)
Jarjabek, Dušan, poslanec NR SR (2024-05-10):
Ďakujem pekne za slovo, pán predseda. No tak dobre, tak poďme dokončiť ten príbeh o televízii, ktorý načrtol pán poslanec Michelko a mnohí z vás v ňom pokračovali. Ten príbeh pokračoval po tomto svetovom výroku súčasného poslanca pána Mikloška asi tak, že po voľbách, keď tí, ktorí boli v opozícii, sa dostali do koalície, pokračovali takým spôsobom, že vzniklo v televízii 28. poschodie, takzvané koncentračné stredisko. Na to 28. poschodie boli nahnaní, nahnaní všetci tí novinári, ktorí nevyhovovali, všetci tí, ktorí nevyhovovali názorovo, museli sedieť na tom 28. poschodí osem a pol hodiny, aby si teda splnili svoj pracovný čas, a strážil ich taký človek v takej modrej uniforme s pištoľou pri boku. Oni sa museli hlásiť a odhlasovať, keď išli na WC, a ten človek ich sledoval, či náhodou nejdú niekde na schodište. Toto boli tí vaši predchodcovia, čo zaviedli túto demokraciu, o ktorej teraz vy hovoríte a kritizujete všetko to, čo sa v tej RTVS v súčasnosti deje. To malo nejaký príbeh toto všetko. A tí ľudia si to pamätajú, tí ľudia žijú, tým ľudom sa nikto neospravedlnil. Aj tí novinári starí, ktorí ešte žijú a sú píšuci často, si pamätajú tieto veci a čakajú, čo táto doba prinesie, či aspoň niekto z vás, napríklad pán Mikloško, bohužiaľ, tu nie je, sa im ospravedlní a povie, že teda prepáčte, tak toto som asi prehnal. Lebo sedieť v koncentračnom stredisku ako v koncentračnom tábore a byť strážený človekom s ozbrojenou zbraňou za pásom, to je, dámy a páni, silná káva. A toto zažili tí novinári, ktorí boli takým, ako ste vy, nepohodlní.
Danko, Andrej, podpredseda NR SR (2024-10-02):
Pán poslanec Bartek.
Laurenčík, Milan, podpredseda NR SR (2021-05-07):
Ďalším rečníkom, ktorý vystúpi v rozprave, je pán poslanec Tomáš Valášek. Nech sa páči.
Kozelová, Monika, poslankyňa NR SR (2022-02-22):
Pán podpredseda Blanár, teda ja obdivujem tú vašu odvahu prísť sem, postaviť sa pred ten pult a komentovať dianie v OČTK, lebo mohli by ste nám radšej vysvetliť, za akých okolností vám doslova za pár korún luxusnú chatu v Terchovej postavila firma (reakcie z pléna), ktorá dostala od žilinskej župy zákazky v desiatkach miliónov eur. (Výkriky z pléna. Zaznievanie gongu.) To by ma zaujímalo. (Reakcie z pléna. Prerušenie vystúpenia predsedajúcim.)
Matej, Ondrej, poslanec NR SR (2011-10-18):
Ďakujem pekne za slovo, pán predseda. Milé kolegyne, milí kolegovia, dovoľte mi, aby som vystúpil ako spravodajca výboru pre financie a rozpočet k návrhu vlády na skrátené legislatívne konanie o vládnom návrhu zákona o osobitnom odvode vybraných finančných inštitúcií a o doplnení niektorých zákonov (tlač 534). Predseda Národnej rady Slovenskej republiky svojím rozhodnutím pridelil nášmu výboru uvedený návrh prerokovať v skrátenom legislatívnom konaní. Výbor so skráteným legislatívnym konaním súhlasil a prijal uznesenie č. 271 zo dňa 13. októbra 2011. Ďakujem, pán predseda, prosím, otvorte rozpravu.
Kyselica, Lukáš, poslanec NR SR (2023-05-10):
Takže najprv pristúpime k hlasovaniu o bodoch zo správy výboru. Dajte, prosím, hlasovať o bodoch 1 až 3 s odporúčaním gestorského výboru schváliť.
Hrušovský, Pavol, predseda NR SR (2011-12-01):
Panie poslankyne, páni poslanci, výbor pre sociálne veci a bývanie skončil rokovanie, čo nám umožní, aby sme pokračovali v prerušenom rokovaní 26. schôdze Národnej rady. Panie poslankyne, páni poslanci, prosím, zaujmite svoje miesta v rokovacej sále. Pristúpime teraz k hlasovaniu, chcem vás informovať, že vláda Slovenskej republiky na včerajšom zasadnutí rozhodla a prerokovala dva návrhy zákonov, ktoré žiada, aby Národná rada prerokovala v skrátenom legislatívnom konaní. Návrhy máte rozdané v laviciach pod tlačou 596 a 598. Navrhujem, aby sme o zaradení týchto dvoch bodov programu na návrh štyroch poslaneckých klubov hlasovali spoločne o tom, či Národná rada súhlasí s rozšírením bodov programu, o ktorých budeme rokovať. Prosím, prezentujme sa a hlasujme. (Hlasovanie.) 136 prítomných, 75 za návrh, 1 proti, 60 sa zdržalo. Návrh sme schválili. Teraz panie poslankyne, páni poslanci, pardon, pán poslanec Sulík. Nech sa páči, Richard.
Chren, Martin, poslanec NR SR (2011-03-25):
Ďakujem veľmi pekne. Ja chcem len fakticky poznamenať, že naozaj všetci rečníci potvrdzujú presne to, čo sa hovorí aj v predkladacej správe. Osem rokov máme zákony, ktoré sa snažia regulovať tento vzťah, a osem rokov žiaden z týchto zákonov nefungoval. Pán Záhumenský tiež priznal vo vystúpení na výbore aj v rozprave, že tento zákon, ktorý rušíme, mal jeden jediný účinok. Zrušil síce zadné marže a stransparentnil trošku cenotvorbu, ale na druhej strane viedol k zníženiu cien, a teda k nižším tržbám pre prvovýrobcov. Ak je to, čo chcel dosiahnuť, fajn. Ja len fakticky chcem doplniť, od roku 2008, ako platili predchádzajúci zákon a tento zákon, absolútne neboli využité. Celkovo bolo podaných presne osem podnetov na porušenie zákona o neprimeraných podmienkach v obchodných vzťahoch a všetkých týchto osem podnetov podali hypermarkety, resp. obchodné reťazce samotné. Ani jeden z podnetov nepodali potravinári alebo dodávatelia, všetko bolo využívané len na konkurenčný boj medzi obchodnými reťazcami samotnými. Takto fungoval tento zákon. Ďakujem.
Bugár, Béla, podpredseda NR SR (2016-10-27):
Pán poslanec, chcete mať doplňujúcu otázku? Nie. Ďakujem pekne.
Stredák, Anton, poslanec NR SR (2023-05-18):
Pán predseda, dajte hlasovať o tom, že Národná rada prerokuje predložený návrh zákona v druhom čítaní.
Vetrák, Milan, poslanec NR SR (2023-05-24):
Ďakujem pekne. K Petrovi Dobešovi, to bude také najrýchlejšie asi. Ja takisto som rád, že sme sa väčšina klubu na tejto novele podieľali, preto sme hovorili, že sme sa snažili o nejaké vyvážené postavenie. My sme aj v tej analýze Parlamentného inštitútu, keď sme ju dávali robiť, sme v zásade položili jedinú otázku, že aká je zodpovednosť starostu, primátora, župana za to, že ak je prijaté uznesenie zastupiteľstva, a on ho odmieta plniť, že čo s ním. Väčšina tých krajín, keďže nemá taký extrém, ako je na Slovensku, nám odpovedala jednoducho, že čo riešite, veď ho odvoláme, veď ho volíme na zastupiteľstve, čiže oni jednoducho tento problém nemajú. A teda to, to je aj na zamyslenie do budúcna, že či ten model je správy. S Jankou, tam, to by sme asi len súhlasili vo všetkom, čo povedala. A teraz k pánovi poslancovi Dostálovi. Ja som nepovedal, že SK8 sa s nami nechcela baviť. Ja som povedal, že nemali pripomienky. A že keby sme to dali do NPK, tak by povedali to isté, že nemajú pripomienky. Čiže nič iné by sme nezískali z NPK, ako sme za tri mesiace získali opakovane od nich odpoveď, že nemajú pripomienky. A kto sa nechcel baviť, to bol ZMOS, to jediný, a tam je to jasné, lebo tam sme úplne skoro o 180 % v niektorých veciach inak. Pokiaľ ide o to, my sa, že by sme sa s niečím vyhrážali. My sa nevyhrážame, ale táto novela zapracovaná v programovom vyhlásení vlády, ktoré sa týka transparentnosti a otvorenosti samosprávy. Pokiaľ vy sa teraz tvárite, že na transparentnosť samosprávy a otvorenosť je neskoro, lebo končí volebné obdobie, tak je to výhovorka. A to treba otvorene povedať a všetkým komunikovať. Je to vaša výhovorka, vy ste si to tak zvolili a jednoducho to je vaša zodpovednosť. Tak vy vysvetľujte, že jednoducho si myslíte, že príde sem nejaká nová vláda, nejaký, nejaký parlament iný, že sa vzdávate dopredu, že by to hneď zmenili. To vôbec nemusí byť tak pravda. Prečo by sa to malo zmeniť? A ani tak rýchlo to nie je možné, lebo ten legislatívny proces nejako trvá, tu sú aj nejaké finančné korekcie, nastavené mechanizmy, to nie je také jednoduchšie, aby sa to hneď zmenilo. Tomu jednoducho neverím, to je len výhovorka.
Blanár, Juraj, poslanec NR SR (2010-11-04):
Ďakujem veľmi pekne, pán podpredseda a minister dopravy za vašu odpoveď. Chcem aj povedať, prečo som tu otázku položil. Totiž obracajú sa na mňa obyvatelia práve v dotknutej časti vedenia trasy diaľnice, kde v súčasnosti prebieha po odhumusovaní k opätovnému zahumusovaniu trasy a kladú otázky úplne laické, že prečo sa tak deje, keďže už to bolo pripravené na stavbu. Ja im samozrejme môžem odborne jedine odpovedať, že sa chráni plán cesty pred zimným obdobím, ale to je slabé vysvetlenie. A preto sa pýtali, že kedy konečne začne výstavba na tomto úseku. Takže budem im tlmočiť tento harmonogram, o ktorom ste hovorili z hľadiska obstarávania týchto úsekov. Mňa by zaujímalo, že ešte v tej doplňujúcej otázke, z akých zdrojov finančných, konkrétne, by sa mal financovať tento úsek diaľnice, pretože nikdy z vašej odpovede nebolo presne povedané, že kde, na ktorý úsek pôjdu aké finančné prostriedky. Vždy je to v tej pozícii, že to budú aj financie z európskych fondov a že to budú aj možno projekty PPP, takže z tohto dôvodu by ma zaujímalo, odkiaľ by mali byť finančné prostriedky použité na tento úsek. A keď môžem ešte, tak zároveň by som sa chcel spýtať, ako je to s úsekom diaľnice D3 Strážov – Brodno, ak mi viete odpovedať, pretože tam bol zrušený tender, obstarávanie. Malo by sa robiť nové obstarávanie. Je pripravený. Je tam platné stavebné povolenie a významne by pomohol tak isto krajskému mestu vyriešiť dopravnú situáciu v meste. Ďakujem.
Jurinová, Erika, poslankyňa NR SR (2016-12-06):
Ďakujem. Tiež by som chcela pripomenúť členom výboru pre ľudské práva a národnostné menšiny, že pokračovanie prerušenej schôdze výboru sa uskutoční v miestnosti č. 143, teda rokovacia miestnosť výboru pre zdravotníctvo, hneď po skončení rokovania okolo 12. hodiny.
Verešová, Anna, poslankyňa NR SR (2018-10-19):
Ďakujem kolegom za podporu a zároveň tak dúfam aj žiadam, aby sa aj ostatní naši kolegovia a kolegyne s týmto naším návrhom stotožnili. Radi na akúkoľvek otázku, rada odpoviem. Pretože chcem povedať, že vlastne na ženy, ktoré sú, ktoré sú v období najvyššej fertility, čo vysokoškoláčky naozaj sú, sa netýka žiadne z opatrení, ktoré sú pre nich ale dostupné. Lebo viem, áno, je to tak, dobrovoľné poistné ony majú k dispozícii, ale nie je pre nich dostupné. A chceme sa zameriať práve na ne, lebo sú naozaj veľmi šikovné a schopné, tak mi to hovoria, zvládnuť aj štúdium, aj, aj materstvo a potom takto s deťmi nastúpiť a začať budovať kariéru. To si nevymýšľam, to som si nejako nevymyslela alebo nevycucala z prsta, ako sa to hovorí, ale chcú už aj s deťmi začať kariéru a potom napríklad lekárky nepretržite pracovať. Nepretržite pracovať. Pretože vieme, že práve aj v tomto, v tomto odvetví medicíny sú ich výpadky z práce naozaj veľmi zložité a potom nedosahujú tú, tú odbornosť a tú úroveň ako aj ich kolegovia muži. Takže naše ženy sú šikovné mladé ženy sú šikovné a o tento návrh zákona ma žiadali. Prerokovala som si ho s odborníkmi a je teda tuná taká možnosť, aby nástroj dobrovoľného nemocenského výlučne len pre materské existoval. Ďakujem pekne.
Šofranko, Mária, poslankyňa NR SR (2022-10-06):
Vážený pán predseda, panie poslankyne, páni poslanci, v rozprave vystúpil jeden poslanec. Nebol podaný žiadny procedurálny návrh. Prosím, pán predsedajúci, dajte, hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Verešová, Anna, poslankyňa NR SR (2017-02-09):
Ďakujem ti, kolegyňa Silvia, že si opäť pripomenula to, že ide naozaj o..., uhm, že je to nedostatok nezávislej kontroly, ak ústredie kontroluje, kontroluje detské domovy, ktoré sám zriaďuje a podobne. A tiež ti ďakujem, že si spomenula aj tú ekonomickú časť a zmluvy o poskytovaní finančného príspevku. Ja si pamätám, keď nám na ústredí odpovedali, že, že nemôžu kontrolovať pracovné zmluvy, lebo že nemajú žiadny, žiadny nejaký, nejakú normu, nejakú legislatívu, o čo by sa mali oprieť. Pritom zo samotnej zmluvy o poskytnutí finančného príspevku vyplýva, že, že musia kontrolovať účel, na ktorý boli vynaložené štátne peniaze, peniaze zo štátneho rozpočtu, a tým účelom je výkon opatrení sociálnoprávnej ochrany detí a sociálnej kurately. Takže aj tu vidieť, tu nielenže že nešlo vždy o nezávislosť, ale že ide aj o nekompetentnosť kontrolných úradov.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147, za 147. (Potlesk.) Chcem poďakovať celému plénu, že konsenzom sme schválili tento návrhu zákona, ktorý pomôže veľmi, veľmi veľa ľuďom. Ďakujem velice pekne. Takže konštatujem, že sme schválili návrh novely zákona č. 583/2004 Z. z. o rozpočtových pravidlách územnej samosprávy. Opäť prosím poslanca Milana Kuriaka, aby uvádzal hlasovanie o bode 114 programu, je to druhé čítanie o návrhu poslanca Vetráka na vydanie zákona, ktorým sa mení a dopĺňa zákon č. 368/2021 Z. z. o mechanizme na podporu obnovy a odolnosti. Je to tlač 1666. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov, tlač 1666.)
Krajčír, Ľuboš, poslanec NR SR (2020-11-03):
Ďakujem pekne za slovo. Vážený pán predsedajúci, vážené panie poslankyne, vážení poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov v súvislosti s ochorením COVID-19 (tlač 321). Návrh zákona prerokuvávame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
Lazár, Ladislav, poslanec NR SR (2011-06-30):
Ďakujem pekne, pán podpredseda. Tak ja, ako aj pán Kvasnička, sme členmi výboru pre zdravotníctvo, preto musím povedať, že som prekvapený, pretože ani on, ani ja nie sme lekári, že sa vyjadruje vlastne k témam, ktoré sú vysoko odborné. Pretože k tomuto zákonu samozrejme sa môžeme vyjadriť aj my ako nelekári z pohľadu, v prvom rade z pohľadu pacienta. To ma len uisťuje v tom, že znova tu ide o nejaké sponzorované vystúpenie, ktoré má viesť k tomu, aby sme, tak ako to bolo povedané, aby sme obhájili niečo, čo sa obhájiť nedá. Ale zas na druhej strane, treba povedať, že ma to neprekvapuje, pretože to nie je prvýkrát, keď kolegu Kvasničku takto môžeme povedať, že použili a na zdravotnícky výbor cez neho predkladali pozmeňujúce návrhy, ktoré v konečnom dôsledku boli rozsiahlejšie než samostatný návrh. Bolo to asi tým, že je členom tej istej strany ako pán minister. A preto mu jeho funkciu absolútne nezávidím. Takisto sa stalo aj teraz, keď boli použité v podstate vyhlásenia z blogu súkromného združenia, takto to nazvime, aby som to nemenoval úplne presne. Len škoda, že v tomto, v tomto blogu neboli uvedené aj ďalšie informácie. A keďže som tu už spomenul pozmeňujúce návrhy, tak treba povedať, že len k tomuto zákonu, pokiaľ mám dobrú informáciu, bolo asi päťsto pozmeňujúcich návrhov. Ak si zoberiete priemernú dĺžku, nech má zákon 20 – 30 strán, tak toľko pozmeňujúcich návrhov vlastne hovorí o tom, že je to úplne nový zákon. Vážené dámy a páni, ja sa len chcem spýtať, že koho tu vlastne obhajujeme? Nás volili ľudia, nás nevolili veľké súkromné farmaceutické firmy, napríklad ako Pfizer a spol., nás volili ľudia. A v prvom rade sa zodpovedáme ľuďom. Ďakujem pekne.
P. Paška, predseda NR SR: (2010-03-02):
Pani poslankyňa Laššáková.
B. Bugár, podpredseda NR SR: (2005-09-22):
(Hlasovanie.) Prítomných je 129 poslancov, za 57, proti 3, zdržalo sa 66, nehlasovali 3. Konštatujem, že návrh sme neprijali. Pristúpime k hlasovaniu o návrhu poslanca Národnej rady Slovenskej republiky Roberta Kaliňáka na vydanie zákona o zvýšení výsluhových príspevkov a výsluhových dôchodkov zo sociálneho zabezpečenia policajtov a vojakov v roku 2005 (tlač 1262). Pán poslanec Buček, nech sa páči. (Ruch v sále.) Páni poslanci! Páni poslanci, prosím o väčší pokoj. Nech sa páči.
V. Novotný, poslanec: (2009-02-05):
Čo sa týka vystúpenia pán predsedu výboru Haleckého, veľmi pekne ti ďakujem za to, čo si povedal. Áno, naozaj hľadajme riešenie, ak nechceme urobiť celoplošné zrušenie, tak urobme aspoň zrušenie tam, kde je to najkrikľavejšie a najmenej potrebné, ale ak sa ministerstvo zdravotníctva k tomu nemá, budeme to musieť urobiť my v Národnej rade poslaneckou iniciatívou, tak ako to urobila pani poslankyňa, alebo sa to snaží urobiť pani poslankyňa. A k výmenným lístkom ešte jednu poznámku. Úplne vtipne vyzerá toto opatrenie, keď už vyšetríte v špecializovanej ambulancii pacienta a potom mu poviete, že keď bude mať cestu okolo všeobecného lekára, nech vám dodatočne donesie lístok... (Prerušenie vystúpenia časomierou.)
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 131, za 96, proti 7, zdržalo sa 27, nehlasoval 1. Uvedený návrh sme schválili.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 147 poslancov hlasovalo 67 za, 77 proti, 1 sa zdržal, 2 nehlasovali. Tento návrh nebol schválený.
Bugár, Béla, podpredseda NR SR (2019-06-21):
Na vystúpenie pána poslanca s faktickou ako jediný pán poslanec Dostál. Nech sa páči.
Pčolinský, Peter, podpredseda NR SR (2023-03-21):
(Zaznievanie gongu.) Páni poslanci, prosím, zaujmite svoje miesta. (Ruch v sále.) Kolegovia, prosím, zaujmite svoje miesta. Už nič nedohadujte, všetko sme dohodli vzadu. (Ruch v sále. Zaznievanie gongu.) Pán poslanec Borguľa, zaujmite svoje miesto, prosím vás. (Krátka pauza do príchodu predsedu parlamentu.) Páni poslanci, dovoľte, aby sme pristúpili k ďalšiemu programu. Najprv procedurálne návrhy. Pán poslanec Kondrót, nech sa páči.
Novotný, Viliam, poslanec NR SR (2014-11-08):
Ďakujem pekne. Pán premiér, dôvodov na vaše odvolanie je veľa. Dovoľte mi z nich spomenúť len dva zo zdravotníctva. Tým prvým dôvodom je tunelovanie a plytvanie verejných zdrojov v zdravotníctve nominantmi strany SMER, dokázaný prípad, dokázaný vami, vy ste odvolali ministerku zdravotníctva, pardon, nechali ste ju odísť pre tunelovanie a plytvanie verejných zdrojov v zdravotníctve v piešťanskej nemocnici nominantmi strany SMER. Tým druhým dôvodom je stav slovenského zdravotníctva. Po dva a pol roku je slovenské zdravotníctvo počas vašej vlády v horšom stave, než v akom ste ho preberali. Najkrajším dôkazom toho je zavedenie registračných pokladníc v ambulanciách ministrom Kažimírom. Chce vybrať na poplatkoch na dani 70 mil. eur, rozumiete tomu, v bezplatnom Ficovom zdravotníctve vybrať na dani za poplatky 70 mil. To už nie je obchod so zdravím, ktorý ste tak kritizovali, to je hypermarket so zdravím, ktorý tu zavádzate. Mnohí sa ma pýtali, prečo ste tak rýchlo odvolali pani ministerku Zvolenskú. A ja vidím na to jeden jediný dôvod. A ten vám poviem. Závažné podozrenia, že tu nejde o jeden jediný predražený nákup cétečka, sú tu z plytvania a tunelovania verejných zdrojov v zdravotníctve nominantmi strany SMER naprieč celým zdravotníctvom, nominantmi vašej strany, pán premiér, strany, ktorej predsedáte. Preto ste rýchlo odvolali pani ministerku Zvolenskú, aby sa po tom už nepátralo, aby v tom už bol pokoj, aby sa nikto na nič nepýtal. Ale nedarí sa vám to, ľudia sa pýtajú, ľudia chcú vedieť, chcú vedieť lekári, sestry, pacienti, opozícia, verejnosť, prečo sa rozkráda slovenské zdravotníctvo počas vašej vlády, pán premiér.
Paška, Pavol, predseda NR SR (2014-07-11):
(Hlasovanie.) 131 prítomných, 128 bolo za, 3 sa zdržali. Uznesenie sme schválili. Ešte raz pani poslankyňa Hufková ako spravodajkyňa uvedie hlasovanie o návrhu uznesenia k správe o výsledkoch kontrolnej činnosti Najvyššieho kontrolného úradu za rok 2013. Je to tlač 946. (Hlasovanie o návrhu uznesenia k Správe o výsledkoch kontrolnej činnosti Najvyššieho kontrolného úradu Slovenskej republiky za rok 2013 , tlač 946.)
Vážny, Ľubomír, poslanec NR SR (2017-12-08):
Ďakujem. Vážený pán predsedajúci, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu alebo alternanta k spravodajcovi k návrhu zákona, ktorý je uvedený pod tlačou 780. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky č. 804 z 10. novembra 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky a ďalej výbory Národnej rady Slovenskej republiky pre financie a rozpočet, pre hospodárske záležitosti a pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. novembra 2018 (pozn. red.: správne má byť – „26. januára 2018“) a v gestorskom výbore do 29. novembra 2018 (pozn. red.: správne má byť – „29. januára 2018“). Pán predsedajúci, otvorte, prosím, všeobecnú rozpravu.
Bugár, Béla, poslanec NR SR (2017-10-10):
Pán poslanec Petrák.
M. Jureňa, poslanec: (2009-12-08):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady č. 350/1996 Z. z. o rokovacom poriadku. V súlade s rozhodnutím predsedu Národnej rady Slovenskej republiky zo 16. novembra 2009 č. 1373 a podľa § 71 rokovacieho poriadku navrhujem, aby tento návrh prerokovali výbory, a síce: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Zároveň navrhujem, aby výbor pre pôdohospodárstvo, životné prostredie a ochranu prírody bol gestorský a odporúčam, aby určené výbory predmetný poslanecký návrh prerokovali do 27. januára 2010 a gestorský výbor do 29. januára 2010. Pán predsedajúci, otvorte rozpravu.
Vážny, Ľubomír, poslanec NR SR (2011-05-17):
Ďakujem, vážený pán predseda. Žiadam, aby Národná rada Slovenskej republiky schválila uznesenie k podaniu Správy vlády Slovenskej republiky o implementácii a čerpaní štrukturálnych fondov a Kohézneho fondu v rámci Operačných programov Národného strategického referenčného rámca a aby Národná rada požiadala vládu Slovenskej republiky týmto uznesením, aby predložila do 30 dní Národnej rade takúto správu o implementácii a čerpaní fondov v rámci Operačných programov Národného strategického referenčného rámca v členení skutočné čerpanie do 30. 4. 2011, reálny predpoklad budúceho čerpania štrukturálnych fondov a Kohézneho fondu s cieľom ich vyčerpania do roku 2015. A tiež predloženie záväzného časového a vecného harmonogramu postupu vlády Slovenskej republiky pri implementácii predmetných fondov Európskej únie v Národnom strategickom referenčnom rámci. Ďakujem.